समीक्षक उमाशंकर चौधरी ने ''समकालीन भारतीय साहित्य'' द्विमासिकी में मेरे कहानी संग्रह ''हुकम की दुग्गी'' की समीक्षा करते हुए यह सवाल खड़ा किया है। श्री चौधरी समीक्षा के अंत में उपसंहार के तौर पर लिखते हैं - सांभरिया अपनी कहानियों के लिए जब अपनी संवेदना को विस्तार कर दलितों की समस्या से बाहर के समाज को देखते हैं, तो वे लेखक के तौर पर जहां एक ओर प्रशंसा के पात्र बनते हैं, वहीं एक प्रश्न अवश्य खड़ा कर देते हैं। जब दलितों द्वारा रचे गये को ही सिर्फ दलित साहित्य कहा जाएगा, तो भला दलितों द्वारा विभिन्न समस्याओं पर रची गईं इन रचनाओं को क्या कहा जाएगा ?'' (अंक 113, पृष्ठ 248)